Izziņa par atzinumos sniegtajiem iebildumiem

**Ministru kabineta rīkojums projekts “Par nekustamo īpašumu “Kalnrūpnieki”, Smiltenes pagastā,**

**Smiltenes novadā”**

**I. Jautājumi, par kuriem saskaņošanā vienošanās nav panākta**

|  |  |  |  |  |  |
| --- | --- | --- | --- | --- | --- |
| Nr.p.k. | Saskaņošanai nosūtītā projekta redakcija | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu | Atbildīgās ministrijas pamatojums iebilduma noraidījumam | Atzinuma sniedzēja uzturētais iebildums, ja tas atšķiras no atzinumā norādītā iebilduma pamatojuma | Projekta attiecīgā punkta galīgā redakcija |
| *1* | *2* | *3* | *4* | *5* | *6* |
| – | – | – | – | – | – |

**Informācija par starpministriju (starpinstitūciju) sanāksmi vai elektronisko saskaņošanu**

|  |  |  |  |
| --- | --- | --- | --- |
| Datums | | 30.06.2020. (*elektroniskā saskaņošana*)  07.07.2020. *(elektroniskā saskaņošana)*  **10.08.2020. (*atkārtotā 5 darbdienu* *elektroniskā saskaņošana*)** | |
|  | |  | |
| Saskaņošanas dalībnieki: | Tieslietu ministrija, Vides aizsardzības un reģionālās attīstības ministrija, Latvijas Pašvaldību savienība | | |
| Saskaņošanas dalībnieki izskatīja šādu ministriju (citu institūciju) iebildumus: | | Vides aizsardzības un reģionālās attīstības ministrijas 14.05.2020. atzinums Nr. 1-22/4398;  Tieslietu ministrijas 25.05.2020. atzinums Nr. 1-9.1/532  Tieslietu ministrijas elektroniskās saskaņošanas 01.07.2020. atzinums  **Tieslietu ministrijas elektroniskās saskaņošanas 13.07.2020. atzinumā izteiktais iebildums** | |
|  | |  | |
| Ministrijas (citas institūcijas), kuras nav ieradušās uz sanāksmi vai kuras nav atbildējušas uz uzaicinājumu piedalīties elektroniskajā saskaņošanā | | | – |

**II. Jautājumi, par kuriem saskaņošanā vienošanās ir panākta**

|  |  |  |  |  |  |  |
| --- | --- | --- | --- | --- | --- | --- |
| Nr.  p.k. | Saskaņošanai nosūtītā projekta redakcija (konkrēta punkta redakcija) | | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu | | Atbildīgās ministrijas norāde par to, ka iebildums ir ņemts vērā, vai informācija par saskaņošanā panākto alternatīvo risinājumu | Projekta attiecīgā punkta galīgā redakcija |
| *1* | *2* | | *3* | | *4* | *5* |
| 1. |  | | **Vides aizsardzības un reģionālās attīstības ministrijas 14.05.2020. atzinumā Nr. 1-22/4398 izteiktie iebildumi:**  1. Ņemot vērā, ka ar Kadastrālās uzmērīšanas speciālista 2020.gada 25.februāra paziņojumu Nr.901/891086-1/1 būves ar kadastra apzīmējumu 9480 005 0192 001 kadastrālās uzmērīšanas darbu izpilde tika apturēta līdz 2020.gada 24.martam. Lūdzam projekta anotācijas I sadaļas 2. punktu papildināt ar informāciju kā plānots nodrošināt būves kadastrālo uzmērīšanu. | | **Iebildums izvērtēts, precizēta anotācijas, vienlaikus sniedzam šādu skaidrojumu.**  1. Anotācijas I sadaļas 2.punktā ir norādīts, ka, ņemot vērā Kadastrālās uzmērīšanas speciālista 2020.gada 25.februāra paziņojumā Nr.901/891086-1/1 minētos apstākļus, Valsts zemes dienests ar 30.03.2020. lēmumu Nr. 9-01-V/276 atteicis veikt būves kadastrālo uzmērīšanu un datu aktualizēšanu Nekustamā īpašuma valsts kadastra informācijas sistēmā (turpmāk – NĪVKIS).  Tāpat anotācijā ir norādīts, ka VAS “Valsts nekustamie īpašumi” (turpmāk – VNĪ) saņemta Smiltenes novada domes 03.01.2018. vēstule Nr.4-12/20, kurā pašvaldība informēja, ka ir saņēmusi vairāku personu iesniegumus par vēlmi iegādāties un sakopt Smiltenes novadā esošās rezerves zemes fondā ieskaitītās zemes, uz kurām atrodas ēkas vai ēku pamati, tai skaitā nekustamo īpašumu "Kalnrūpnieki" (kadastra Nr. 9480 005 0193) Smiltenes pagastā, Smiltenes novadā.  Saskaņā ar VNĪ nekustamo īpašumu tirgus analītiķa viedokli, nekustamā īpašuma tirgus vērtība nav nosakāma – būves (būves kadastra apzīmējums 9480 005 0192 001) platība nav zināma, tā ir brukšanas stadijā, ir bīstama un vidi degradējoša, minētā būve nav uzskatāma kā Nekustamā īpašuma tirgus objekts, ēkas nojaukšanas izmaksas nav zināmas.  Ievērojot minēto un Publiskas personas finanšu līdzekļu un mantas izšķērdēšanas novēršanas likumā publiskām personām uzlikto pienākumu lietderīgi rīkoties ar finanšu līdzekļiem un mantu, nebūtu samērīgi tērēt finanšu un administratīvos resursus, lai veiktu visas nepieciešamās darbības pussagruvušās būves (būves kadastra apzīmējums 9480 005 0192 001) demontāžai vai tās tiesiskā statusa sakārtošanai NĪVKIS un Zemesgrāmatā. Līdz ar to tiek paredzēts, ka jaunais nekustamā īpašuma "Kalnrūpnieki" (kadastra Nr. 9480 005 0193), Smiltenes pagastā, Smiltenes novadā, ieguvējs pēc saviem ieskatiem atbilstoši būvniecību regulējošiem normatīvajiem aktiem varēs veikt nepieciešamās darbības būves nojaukšanai un attiecīgo datu dzēšanai NĪVKIS vai tās tiesiskā statusa sakārtošanai (tostarp, būves kadastrālajai uzmērīšanai). | Anotācijas I sadaļas 2.punktā:  “Nekustamā īpašuma izsoles noteikumos tiks norādīta informācija par būves stāvokli, kā arī informācija par to, ka jaunajam nekustamā īpašuma ieguvējam atbilstoši normatīvajiem aktiem būs jāveic nepieciešamās darbības būves (būves kadastra apzīmējums 9480 005 0192 001) tiesiskā statusa sakārtošanai NĪVKIS un Zemesgrāmatā vai tās nojaukšanai un dzēšanai no NĪVKIS.” |
| 2. |  | | 2. Lūdzam projekta anotācijas I sadaļas 2. punktā iekļaut informāciju par nekustamajam īpašumam noteiktajiem apgrūtinājumiem. | | **Iebildums ņemts vērā, papildināta anotācija, vienlaikus sniedzam šādu skaidrojumu.**  NĪVKIS nav reģistrēta informācija par nekustamajam īpašumam noteiktiem apgrūtinājumiem.  Rīkojuma projekta sagatavošanas brīdī nav veikta zemes vienības (zemes vienības kadastra apzīmējums 9480 005 0192) kadastrālā uzmērīšana.  Saskaņā ar Nekustamā īpašuma valsts kadastra likuma 26.panta pirmās daļas 1. un 2.punktu, veicot zemes vienības vai zemes vienības daļas kadastrālo uzmērīšanu:  - Latvijas 1992.gada ģeodēzisko koordinātu sistēmā uzmēra zemes vienības un zemes vienības daļas robežas, situācijas elementus, aprēķina zemes vienību un zemes vienības daļu raksturojošos datus, sagatavo kadastrālās uzmērīšanas dokumentus un saskaņo zemes vienības un zemes vienības daļas apgrūtinājumu plānu vai informāciju par apgrūtinājumu neesamību ar vietējām pašvaldībām Ministru kabineta noteiktajos gadījumos;  - zemes kadastrālās uzmērīšanas dokumentos attēlo nekustamā īpašuma objekta apgrūtinājumu robežas un apgrūtinājumus raksturojošos datus.  Zemes vienības kadastrālā uzmērīšana tiks veikta pēc rīkojuma projekta pieņemšanas Ministru kabinetā. Ja nekustamajam īpašumam zemes vienības kadastrālās uzmērīšanas laikā tiks konstatēti apgrūtinājumi, informācija par apgrūtinājumiem tiks norādīta VNĪ mājaslapā tīmekļvietnē, publicējot informāciju par nekustamā īpašuma izsoli. | Papildināts anotācijas I sadaļas 2.punkts.  “NĪVKIS nav reģistrēta informācija par nekustamajam īpašumam noteiktiem apgrūtinājumiem.  Zemes vienības kadastrālā uzmērīšana tiks veikta pēc rīkojuma projekta pieņemšanas Ministru kabinetā. Ja nekustamajam īpašumam zemes vienības kadastrālās uzmērīšanas laikā tiks konstatēti apgrūtinājumi, informācija par apgrūtinājumiem tiks norādīta VNĪ mājaslapā tīmekļvietnē, publicējot informāciju par nekustamā īpašuma izsoli.” |
| 3. |  | | **Tieslietu ministrijas 25.05.2020. atzinumā Nr. 1-9.1/532 izteiktie iebildumi:**  1. Ministrija konstatē, ka anotācijā nav norādīta konkrēta likuma “Par valsts un pašvaldību zemes īpašuma tiesībām un to nostiprināšanu zemesgrāmatās” tiesību norma, saskaņā ar ko zemes vienība (kadastra apzīmējums 9480 005 0192) (turpmāk – zemes vienība) uzskatāma par piekritīgu valstij. Proti, anotācijā norādītas vairākas tiesību normas, saskaņā ar kurām zemes vienība varētu būt uzskatāma par piekritīgu valstij.  Ministrija arī konstatē, ka anotācijā nav sniegts pamatojums, kāpēc Finanšu ministrija attiecīgo zemes vienību uzskatījusi par piekritīgu valstij.  Ievērojot minēto, lūdzam precizēt anotāciju, skaidri norādot, saskaņā ar kuru tiesību normu zemes vienība ir uzskatāma par piekritīgu valstij, kā arī sniedzot pamatojumu, kāpēc Finanšu ministrija zemes vienības uzskatījusi par piekritīgu valstij. | | **Iebildums izvērtēts, sniedzam šādu skaidrojumu.**  Anotācijā zemes vienības (zemes vienības kadastra apzīmējums 9480 005 0192) piekritībai valstij norādīta atsauce uz likuma “Par valsts un pašvaldību zemes īpašuma tiesībām un to nostiprināšanu zemesgrāmatās” 2.panta pirmo daļu, 2.panta otrās daļas 1.punktu, 2.panta trešās daļas 1.punktu, 4.1 panta pirmās daļas 1.punktu. Likuma “Par valsts un pašvaldību zemes īpašuma tiesībām un to nostiprināšanu zemesgrāmatās” 2.panta otrās daļas 1.punktā, 2.panta trešās daļas 1.punktā, 4.1 panta pirmās daļas 1.punktā kā kritērijs zemes piekritībai valstij un ierakstīšanai zemesgrāmatā uz valsts vārda, cita starpā, tiek norādīts, ka uz zemes vienības, ko plānots atzīt par piekritīgu valstij, jāatrodas valstij piederošas ēkas.  Anotācija norādīts, ka būve (būves kadastra apzīmējums 9480 005 0192 001), kas atrodas uz nekustamā īpašuma (nekustamā īpašuma kadastra numurs 9480 005 0193) sastāvā ietilpstošās zemes vienības (zemes vienības kadastra apzīmējums 9480 005 0192), pamatojoties uz 20.09.2019. Rīgas pilsētas Vidzemes priekšpilsētas tiesas spriedumu (lietas Nr.C30569519), atzīta par bezīpašnieka mantu, kas piekrīt valstij Finanšu ministrijas personā. Civilprocesa likuma 203.panta piektā daļa nosaka, ka spriedumam, kas stājies likumīgā spēkā, ir likuma spēks, tas ir obligāts un izpildāms visā valsts teritorijā, un to var atcelt tikai likumā noteiktajos gadījumos un kārtībā.  Ministru kabinetam 2016.gada 15.martā pieņemot rīkojumu Nr. 208 “Par zemes reformas pabeigšanu Smiltenes novada lauku apvidū”, tiek apliecināts, ka visi procesi attiecībā uz privātpersonu tiesībām iegūt zemi zemes reformas ietvaros ir pabeigti.  Vēršam uzmanību, ka:  1) Ministru kabinetam pieņemot rīkojumus par zemes reformas pabeigšanu attiecīgajā administratīvajā teritorijā, tiek apliecināts, ka visas konkrētajā teritorijā esošās zemes vienības ir apzinātas un tām noteikts tiesiskais statuss, kā arī visi procesi attiecībā uz privātpersonu tiesībām atgūt zemi ir pabeigti. Ir sācies jauns posms - zemes piekritības vai piederības valstij vai pašvaldībai izvērtēšana, izslēdzot iespēju, ka kādas privātpersonas tiesības atgūt zemi šajā posmā varētu tikt aizskartas;  2) Zemes reformu regulējošie normatīvie akti noteica kārtību, kādā apbūves īpašniekam bija tiesības iegūt īpašumā par maksu tam patstāvīgā lietošanā piešķirto zemi, kā arī to, ka privātpersonai patstāvīgā lietošanā piešķirtā, bet neizpirktā zeme piekrīt pašvaldībai;  3) Ministru kabineta 29.03.2016. noteikumos Nr.190 “Kārtība, kādā pieņem lēmumu par rezerves zemes fondā ieskaitīto zemes gabalu un īpašuma tiesību atjaunošanai neizmantoto zemes gabalu piederību vai piekritību” iestrādāts vienošanās starp valsti un pašvaldību princips. Ja pašvaldība nav izdarījusi atzīmi sarakstā, jo zemes reformas ietvaros zeme nebija piešķirta pastāvīgā lietošanā vai arī būves īpašniekam nebija tiesības iegūt zemi īpašuma saskaņā ar zemes reformas likumiem (“Par zemes reformas pabeigšanu pilsētās” (piem., juridiskā persona) vai “Par zemes reformu pabeigšanu lauku apvidos” (piem., Krievijas pilsonis), tad šāda zeme ir ieskaitīta rezerves zemes fondā un piekrīt valstij.  Finanšu ministrija Ministru kabineta 29.03.2016. noteikumu Nr.190 “Kārtība, kādā pieņem lēmumu par rezerves zemes fondā ieskaitīto zemes gabalu un īpašuma tiesību atjaunošanai neizmantoto zemes gabalu piederību vai piekritību” noteiktajā kārtībā ir izvērtējusi, kuras sarakstā norādītās zemes vienības piekrīt vai pieder valstij un ir ierakstāmas zemesgrāmatā uz valsts vārda Finanšu ministrijas personā saskaņā ar likumu “Par valsts un pašvaldību zemes īpašuma tiesībām un to nostiprināšanu zemesgrāmatās”. Par sarakstā norādīto valstij piekritīgo zemes vienību (zemes vienības kadastra apzīmējums 9480 005 0192) nepastāv strīds ar citām ministrijām un Smiltenes novada pašvaldību.  Tā kā Smiltenes novada pašvaldība nebija pieteikusies uz zemes vienību (zemes vienības kadastra apzīmējums 9480 005 0192), kura pēc zemes reformas pabeigšanas ieskaitīta rezerves zemes fondā, konstatējams, ka pašvaldība ir izvērtējusi minētās zemes piederību 1940.gada 21.jūlijā un arī likuma “Par valsts un pašvaldību zemes īpašuma tiesībām un to nostiprināšanu zemesgrāmatās” attiecīgo normu piemērošanu un secinājusi, ka rīkojuma projektā minētā zemes vienība nav piekritīga Smiltenes novada pašvaldībai.  Turklāt, Smiltenes novada dome ar 14.11.2018. izziņu Nr. SND/18/4-12/2414 apliecinājusi, ka ēka ar būves kadastra apzīmējumu 9480 005 0192 001 nav reģistrēta pašvaldībā uz kādas personas vārda un nav arī bijusi pašvaldības bilancē, līdz ar to, nav pamata, ievērojot likuma “Par valsts un pašvaldību zemes īpašuma tiesībām un to nostiprināšanu zemesgrāmatās” regulējumu rīkojuma projektā minētās zemes vienības piekritībai Smiltenes novada pašvaldībai.  Zemes vienības vēsturiskās piederības konstatēšana gadījumos, kad par zemes vienību nepastāv strīds starp valsti un pašvaldību un ir nepārprotami skaidrs, ka zemes vienība piekrīt valstij, ir formāla darbība, kuras izpildei ir nepieciešami papildu finanšu, administratīvie un laika resursi.  Ievērojot minēto, Finanšu ministrijas ieskatā konkrēta tiesiskā pamata norādīšana rīkojuma projektā norādītās zemes vienības piekritībai valstij nav nepieciešama. |  |
| 4. |  | | 2. Anotācijas I sadaļas 2.punktā norādīts, ka “ir sācies jauns posms – zemes piekritības vai piederības valstij vai pašvaldībai izvērtēšana, izslēdzot iespēju, ka kādas privātpersonas tiesības uz zemi šajā posmā varētu tikt aizskartas. Ja zemes reformas ietvaros zeme nebija piešķirta privātpersonām pastāvīgā lietošanā vai arī būves īpašniekam nebija tiesības iegūt zemi īpašumā saskaņā ar zemes reformas likumiem, tad šāda zeme ir ieskaitīta rezerves zemes fondā un piekrīt valstij.  No minētā secināms, ka anotācijā norādīta pretrunīga informācija, proti, teikuma sākumā norādīts, ka tiek izvērtēta zemes vienības piekritība vai piederība valstij vai pašvaldībai, savukārt teikuma beigās norādīts, ka zemes vienība piekrīt valstij. Ievērojot minēto, lai nodrošinātu tiesisko skaidrību, aicinām attiecīgi precizēt anotāciju (norādīt, ka zemes vienība piekrīt valstij vai pašvaldībai). | | **Precizēts anotācijas I sadaļas 2.punkts, Tieslietu ministrijas norādītā rindkopa dzēsta.** |  |
| 5. |  | | **Tieslietu ministrijas elektroniskās saskaņošanas 01.07.2020. atzinumā izteiktais iebildums:**  “Tieslietu ministrija (turpmāk – ministrija) ir izskatījusi Finanšu ministrijas precizēto Ministru kabineta rīkojuma projektu “Par nekustamo īpašumu “Kalnrūpnieki”, Smiltenes pagastā, Smiltenes novadā” (turpmāk – precizētais projekts), tā sākotnējas ietekmes novērtējuma ziņojumu (turpmāk – precizētā anotācija) un izziņu par atzinumos sniegtajiem iebildumiem (turpmāk – izziņa) un uzskata, ka projekta tālāka virzība nav atbalstāma, izsakot šādu iebildumu:  Izziņas 3.punktā norādīts, ka Finanšu ministrijas ieskatā konkrēta tiesiskā pamata norādīšana rīkojuma projektā norādītās zemes vienības piekritībai valstij nav nepieciešama, jo zemes vienības vēsturiskās piederības konstatēšana gadījumos, kad par zemes vienību nepastāv strīds starp valsti un pašvaldību un ir nepārprotami skaidrs, ka zemes vienība piekrīt valstij, ir formāla darbība, kuras izpildei ir nepieciešami papildu finanšu, administratīvie un laika resursi.  Ministrija vērš uzmanību, ka 2018.gada 19.septembrī notikušajā sanāksmē starp vairākām institūcijām, tostarp Finanšu ministriju, tika panākta vienošanās, ka nav lietderīgi noskaidrot zemes vienības piederību 1940.gada 1.jūlijā un ka Ministru kabineta rīkojuma projektos tiks norādīts pamatojums, kāpēc par projektu izstrādi atbildīgā ministrija Valsts zemes dienesta publicētajā rezerves zemes fondā ieskaitītās un īpašuma tiesību atjaunošanai neizmantotās zemes izvērtēšanas sarakstā (turpmāk – saraksts) ir izdarījusi atzīmi par attiecīgās zemes vienības piekritību valstij, vienlaikus kā zemes piekritības valstij tiesisko pamatu norādot 2.pantu vai 4.1 panta pirmo daļu. Līdz ar to norādām, ka nav nepieciešams iegūt pierādījumus, lai konstatētu zemes piederību 1940.gada 21.jūlijā, bet gan saskaņā ar panākto vienošanos sniegt anotācijā pamatojumu zemes vienības piekritībai par labu valstij, vienlaikus kā zemes piekritības valstij tiesisko pamatu norādot 2.pantu vai 4.1 panta pirmo daļu.  Ievērojot minēto, ministrija lūdz attiecīgi papildināt anotāciju.” | | **Ņemts vērā**. Attiecīgi precizēts anotācijas I sadaļas 1., 2.punkts (skatīt anotācijas 1. un 4.lpp.) |  |
|  |  | | **Tieslietu ministrijas elektroniskās saskaņošanas 13.07.2020. atzinumā izteiktais iebildums:**  Tieslietu ministrija (turpmāk – ministrija) ir izskatījusi Finanšu ministrijas precizēto Ministru kabineta rīkojuma projektu “Par nekustamo īpašumu “Kalnrūpnieki”, Smiltenes pagastā, Smiltenes novadā” (turpmāk – precizētais projekts), tā sākotnējas ietekmes novērtējuma ziņojumu (turpmāk – precizētā anotācija) un izziņu par atzinumos sniegtajiem iebildumiem (turpmāk – izziņa) un uzskata, ka projekta tālāka virzība nav atbalstāma, izsakot šādus iebildumus:  Precizētajā anotācijā norādīts, ka zemes vienība (kadastra apzīmējums 9480 005 0192) (turpmāk – zemes vienība) piekrīt valstij saskaņā ar likuma „Par valsts un pašvaldību zemes īpašuma tiesībām un to nostiprināšanu zemesgrāmatās” 2.pantu vai 41. panta pirmo daļu.  Ministrija vērš uzmanību, ka anotācijā nepieciešams norādīt konkrētu tiesisko pamatu, saskaņā ar ko zemes vienība uzskatāma par piekritīgu valstij, proti, likuma „Par valsts un pašvaldību zemes īpašuma tiesībām un to nostiprināšanu zemesgrāmatās” 2.pantu vai 41. panta pirmo daļu, nevis abas minētās tiesības normas.  Ievērojot minēto, ministrija precizētajā anotācijā aicina precizēt tiesisko pamatu zemes vienības piekritībai par labu valstij. | | **Ņemts vērā. Precizēts anotācijas I sadaļas 1. un 2.punkts**  (skatīt anotācijas 1. un 4.lpp.)  Papildus precizēta atsauce anotācijas I sadaļas 1.punktā uz  Ministru kabineta 2016.gada 29.marta noteikumu Nr.190 “Kārtība, kādā pieņem lēmumu par rezerves zemes fondā ieskaitīto zemes gabalu un īpašuma tiesību atjaunošanai neizmantoto zemes gabalu piederību vai piekritību” 8.punkta 3.3.apakšpunktu un anotācijas I sadaļas 2.punkts papildināts ar informāciju par Rīgas pilsētas Vidzemes priekšpilsētas tiesas sprieduma (lietas Nr.C30569519) stāšanos likumīgā spēkā 2019.gada 11.oktobrī. | Anotācijas I sadaļas 1.punktā: “Likuma „Par valsts un pašvaldību zemes īpašuma tiesībām un to nostiprināšanu zemesgrāmatās" 41. panta pirmā daļa.”  Anotācijas I sadaļas 2.punktā (4.lpp.):  “Ņemot vērā, ka zemes reforma konkrētajā administratīvajā teritorijā ir pabeigta, un par rīkojuma projektā norādīto valstij piekritīgo zemes vienību Smiltenes novadā nepastāv strīds ar citām ministrijām un attiecīgo pašvaldību, kā arī to, ka zemes piederības 1940.gada 21.jūlijā noskaidrošana rada papildu finanšu, administratīvos un laika resursus, nav lietderīgi noskaidrot zemes vienības vēsturisko piederību uz 1940.gada 21.jūliju.  Attiecīgi ņemot vērā minēto un to, ka uz zemes vienības atrodas būve, kura atzīta par bezīpašnieka mantu, kas piekrīt valstij Finanšu ministrijas personā, zemes vienība uzskatāma par piekritīgu valstij saskaņā ar likuma „Par valsts un pašvaldību zemes īpašuma tiesībām un to nostiprināšanu zemesgrāmatās” 41. panta pirmo daļu un nododama Finanšu ministrijas valdījumā. |
| Atbildīgā amatpersona | |  | |  | |
|  | |  | |  | |
|  | | (paraksts)\* | |  | |

Piezīme. \* Dokumenta rekvizītu "paraksts" neaizpilda, ja elektroniskais dokuments ir sagatavots atbilstoši normatīvajiem aktiem par elektronisko dokumentu noformēšanu.

Ojārs Valkers

|  |
| --- |
| (par projektu atbildīgās amatpersonas vārds un uzvārds) |
| Valsts akciju sabiedrības “Valsts nekustamie īpašumi” izpilddirektors |
| (amats) |
|  |
| (tālruņa un faksa numurs) |
| Ojars.Valkers@vni.lv |
| (e-pasta adrese) |

Līga Rozenberga

VNĪ Tiesību aktu daļas tiesību aktu speciāliste

tālr. 22046774

[Liga.Rozenberga@vni.lv](mailto:Liga.Rozenberga@vni.lv)